28 MORGUNBLAÐIÐ ÞRIÐJUDAGUR 4 . JANUAR 1994 Níræður Valdimar Kristinsson bóndi , Núpi , Dýrafírði Valdimar Kristinsson bóndi með meiru á Núpi í Dýrafirði gerir það ekki endasleppt . Hann verður ní - ræður í dag , 4. janúar , og hefur oft verið skrifað í blöð af minna tilefni . Virðulegur öldungur , víst er um það , en í hina röndina bráðung - ur enn . Fullhugi , kempa , höfðingi , allt þetta og miklu meira til . Það vill svo til að undirritaður er fjarri góðu gamni á þessum há - tíðisdegi , á flugi einhvers staðar yfír Atlantsálum , en honum verður þó vonandi forlátin sú dirfska að hylla höfðingjann á Núpi úr háloft - unum . Núpur er fornt höfuðból , staður sem hæfir stórmennum . Og víst er um það að þeir hafa setið staðinn með reisn og rausn í hartnær heila öld , Valdimar , Haukur bóðir hans og faðir þeirra , Kristinn Guðlaugs - son . Það er ekki auðvelt fyrir Bónus - og Hagkaupskynslóðir samtímans að gera sér í hugarlund allt það botnlausa erfiði og harðræði sem það eitt að vaxa úr grasi _ og verða að manni kostaði æsku íslands á síðari hluta 19. aldar . En það var . von í lofti og merki frelsis og fram - fara risu við sjónhríng . Vonina átti æska þessara óblíðu aldar svo sann - arlega . Kristinn Guðlaugsson fæddist á Þröm ( Þremi ) í Garðsárdal í Eyja - firði árið 1868 , sonur hjónanna þar , Guðnýjar Jónsdóttur frá Vet - urhðastöðum í Fnjóskadal og Guð - laugs Jóhannessonar frá Þröm . Móður sína missti Kristinn fimmtán vetra og föður sinn fjórum árum síðar . En þessum unga pilti var sig - urinn ætlaður . Árið 1892 útskrifað - ist hann sem búfræðingur frá Hóla - skóla og réðst síðan til kennslu og búnaðarstarfa vestur í Dýrafjörð . Og nú dró brátt til meiri tíðinda . Árið 1894 kvæntist Kristinn unn - ustu sinni , Rakel Jónasdóttur , og tveim árum síðar festi hann kaup á sjálfu höfuðbólinu Núpi af sáralitl - um efnum , og þótti fullkomin fífl - dirfska . En flest Iánast þeim sem hafa gæfuna að gistivini og það liðu ekki ýkja mörg ár þar til Kristinn hafði komið upp góðu búi á Núpi , unnið allt traust sinna nýju sveit - unga og þóttist því geta lagt að séra Sigtryggi bróður sínum að sækja um Dýrafjarðarþing . Saman réðust þeir síðan í að stofna ung - lingaskólann á Núpi árið 1906 , Sig - tryggur var skólastjórinn en Krist - inn gaf land undir skólann og ómælt liðsinni við hvaðeina . Og brátt stafaði aftur ljóma af nafn - inu „ Núpur í Dýrafirði " . Þessi saga og önnur stórvirki þeirra bræðra frá Þröm eru löngu þjóðkunn og verða ekki tíunduð frekar hér . Það kom síðar í hlut Valdimars og Hauks bróður hans að taka við búinu á Núpi og merki föður síns sem vinir og velunnarar skólastarfs i héraðinu . Nýir skóla - stjórar komu og fóru en þeir Núps - bændur voru á sínum stað að lið - sinna öðrum , lána og gefa . En áður gerðist mikil saga . Rakel Jónasdóttir var Skagfirð - ingur að uppruna , sonardóttir Hólmfríðar stórráðu á Ásgeirs - brekku og komih í móðurætt af Jóni Péturssyni lækni í Viðvík og Djákna-Gunnu . Og það átti eftir að koma á daginn að hin norð - lenska blanda þeirra Rakelar og Kristins þar vestra varð harla kröftug . Kristinn lét sér fæst fyrir brjósti brenna en hann var þó fyrst og fremst hugsjónamaður , mælskur og átti hægt með að sannfæra aðra með orðunum einum . Það á hins vegar best við Valdimar að láta verkin tala . Hann var víst heldur óstýrilátur í æsku og jafn - vel ófyriríeitinn á stundum , at - hafnaþráin svo ólgandi að honum héldu engin bönd , fór ungur að fara með byssu að draga björg í bú og varð síðar afbragðsgóð grenjaskytta um áratuga skeið . Nuddaði og nauðaði þangað til foreldrarnir gáfust upp og hleyptu honum til sjós níu ára gömlum , að róa á opnum árabáti frá Fjallaskaga . Eftir það varð ekki aftur snúið um langt skeið . Fjórtán vetra var pilturinn orðinn háseti á seglskipi og vildi helst hvergi vera nema á sjó . Þar voru tækifærin fyrir dugandi menn og þar gat öll þessi óskapa orka feng - ið útrás . Og á sjónum var Valdi - mar síðan meira og minna allar götur til 1947 , fór að róa á eigin báti 1927 , lauk síðan námi frá Stýrimannaskólanum í Reykjavík 1933 , var eftir það skipstjóri á vélskipum , farsæll og fiskinn svo að af bar , stofnaði auk þess út - KVcl Hefst 15. jan . FRÍSKANDI , FJÖRUGT . ÞROSKANDI OG SKEMMTILEGT skráning í símum : 689868 689842 12 vikna námskeið 1 xí viku á laugardögum Frábær leikfimi fyrir börn , mikil hreyfing , skemmtilegar æfingar eróbikk , tröppuþrek , leikir o.fl . Engar raðir , engin samkepþni . 9 ¦ » / - / y 5 - 7 ára ÁGÚSTU'OG HRAFNS SKEIFAN 7 108 REYKJAVÍK S. 689868 X " ' 8 - IOára gerðarfélagið Sæhrímni hf. á Þing - eyri ásamt Eiríki Þorsteinssyni og fleirum árið 1939 og var formaður þess á meðan það starfaði , í rúman áratug . Síðustu þrjú sumrin sem Valdimar var til sjós var hann með síldarbát frá Vestmannaeyjum og þykist ég vita að hann hafi metið mikils það óskoraða traust sem skipsfélagar hans úr eyjunum báru til hans , þrautreyndir sjómenn sem áttu aðeins úrvalsskipstjórum að venjast . Eftir að Valdimar fór í land og sneri sér alfarið að búskap á Núpi tóku brátt að hlaðast á hann ótelj - andi trúnaðarstörf í héraði , eins og verið hafði um föður hans . Hann gekkst fyrir og sá um ýms - ar framkvæmdir í Mýrahreppi , hann var í stjórn búnaðarfélags - ins , formaður slysavarnafélagsins og varaformaður sparisjóðsins , hann var líka safnaðarfulltrúi og formaður skólanefndar , hann sat í sáttanefndinni og kjörstjórninni , hann var formaður útgerðarfé - lagsins Fáfnis á Þingeyri , sat í kaupfélagsstjórninni í sextán ár og var formaður hennar í rúman áratug , og hann var óralengi í hreppsnefnd og oddviti í tólf ár . Og sitthvað fleira hafði Valdimar tíma til að gera í annarra þágu sem hér yrði of langt mál að rekja og enda óþarfi , því að eins og vera ber má fræðast frekar um þetta allt í þar til gerðum uppsláttarritum . 011 - um þessum störfum gegndi Valdi - mar af röggsemi og trúmennsku en þó hygg ég að honum hafi sjálf - um þótt mest um það vert að fá tækifæri til að stjórna uppbyggingu stórútgerðar á vegum Fáfnis og Kaupfélags Dýrfirðinga . Þar var hann í essinu sínu , réttur kall í réttri brú , og heiðraður í tvígang fyrir . En hér verður að gera stans og snúa við og það af ærnu tilefni . Valdimar kvæntist ekki fyrr en árið 1941 en hann kvæntist líka af - spyrnu vel.heimasætu af nærliggj - andi bæ , Áslaugu Sólbjörtu Jens - dóttur frá Minna-Garði , dóttur Jens Jónssonar bónda og kennara frá Fjallaskaga í Dýrafirði og konu hans Ástu Sóllilju Kristjánsdóttur frá Neðri-Briðadal í Önundarfirði . Margan happafenginn hefur Valdi - mar hreppt um dagana en engan sem kemst í hálfkvisti við Áslaugu . Hún var ekki aðeins ung og bráðfal - leg heldur líka harðdugleg , stórgáf - uð og svo orðhög að það væri móðg - un að kalla hana hagyrðing . Þótt ég viti að Áslaugu muni mislíka það stórlega ætla ég ekki að hlífast við að kalla hlutina réttum nöfnum , enda nýt ég þess að hún nær ekki til mín í bili . Skáld er hún og það meira að segja harla gott skáld . Auk þess er hún flugmælsk og / ræðusnillingur og þar á ofan ein - hver mesti lestrarhestur sem ég hef á ævi minni kynnst . Og hananú . Þetta gat ekki farið öðruvísi en vel . Börnin urðu níu og hvert öðru mannvænlegra ; Ásta kennari með meiru , Gunnhildur hjúkrunarfor - stjóri , Rakel hjúkrunarforstjóri , Kristinn framkvæmdastjóri og fyrr - verandi skólastjóri , Hólmfríður aug - lýsingateiknari og myndlistarmað - ur , Jensína íþróttakennari , Ólöf Guðný arkitekt , Sigríður Jónína húsmóðir og Viktoría viðskipta - fræðingur og markaðsstjóri . Öll eru þau systkini vörpuleg , listahög til munns og handa og lífskúnstnerar . Barnabörnin eru víst 24 um þessar mundir og fyrstu barnabarnabörnin farin að líta dagsins ljós . Já , hún er frækinn flokkur og tápmikil þessi Núpsfjölskylda og ævistarf þeirra Núpshjóna ólítið og giftudrjúgt . Nú mætti þykja fullmælt en þó er sagan ekki öll . Ef ég ætti að velja eitthvert eitt orð um Valdimar á Núpi veldi ég orðið karlmenni , og ef orðin mættu vera örlítið fleiri segði ég ímynd hinnar sönnu karl - mennsku . Ekki hávaxinn en vörpu - legur og hnarreistur , samsvarar sér vel , glímukappi á yngri árum og eitt sinn valinn í sérstakan flokk til að sýna glímu í Þýskalandi , afla - skipstjóri og snjöll skytta , eins og áður er nefnt , einarður framfara - og framkvæmdamaður , smiður á járn og tré , söngmaður góður eins og frændur hans margir . Áttræður hljóp hann á eftir kindum eins og unglingur , fór galvaskur á rjúpna - skytterí , skellti sér á skak á Fjalari og dró grimmt með mig dauðsjó - veikan og liðónýtan í Iúkarnum , meira en helmingi yngri manninn . Og þótt þau Áslaug hafi nú orðið vetursetur í Reykjavík og hægar um sig en áður er Valdimar enn fjallbrattur , keyrir jeppa um allar trissur , fer í æðarvarp á vorin og fæst ekki til að hætta að heyja ofan í rolluskjátur . En fyrst og fremst er Valdimar þó karlmenni í lund em fer ævinlega sínar eigin leiðir og lætur engan segja sér fyrir verk - um . Og svo merkilegt sem það má virðast er . þetta þó hvorki þrjóska né frekja , heldur hitt að Valdimar er sjálfkjörinn foringi í hverju verki , maður sem aðrir fylgja átakalaust , eins og af sjálfu sér . Engum manni hef ég kynnst sem á jafngott með að stjórna verki án þess þó að eftir því sé tekið . Þegar ég var að baksa við að hjálpa honum við smíðar niðri í vélarhúsi á Núpi hér á árum áður og gerði eitthvert béfað axarskaftið kom aldrei fyrir að Valdi segði , „ nei , svona á ekki að gera þetta " . En hann gat átt það til að segja : „ Við ættum kannski að reyna að gerá þetta sisvona . " Og maður sá undireins að það var auðvitað langbest . Þes'si áreynslulausa og ósjálfráða stjórnkænska er áreiðanlega eitt af því sem helst prýðir snjalla hers - höfðingja með stórþjóðum . Það er því að vonum að Valdimar hefur aflað betur en flestir aðrir og ég er sannfærður um að hefði hann kært sig um það hefði hann getað orðið stórauðugur maður , til þess hefur hann allt að bera utan eitt , gróðahyggjuna . En hana skortir Valdimar með öllu og hefur því kosið að vinna öðrum meira en sjálf - um sér , sveitungum sínum og þar með þjóðinni til happs . Ósínkara fólk en þau Áslaugu hef ég ekki enn fyrirhitt . Nú og fyrr ekki er nógu mælt . Héraðshöfðingi og höfuðkempa , til hamingju með daginn ! Halldór Ármann Sigurðsson . Músikleikfimin hefst f immtudaginn 13. janúar Góða alhliða hreyfing fyrir konur á öllum aldri , sem miðar að bættu þoli , styrk og liðleika . Byrjenda og framhaldstímar . Kennsla fer fram í íþróttahúsi Melaskóla . Kennari Gígja Hermannsdóttir . Upplýsingar og innritun í síma 13022 eftir kl. 16.00 og allan daginn um helgar .